tomron87/hebrew-wikipedia-sentences-corpus huggingface dataset:
במופע הגמר, בתום הקראת הניקוד שהעניקו צוותי השופטים, דורג השיר הישראלי במקום ה-12 עם 52 נקודות.
בהצבעת הקהל הוא דורג במקום השני עם 323 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום החמישי עם 375 נקודות.
ב-12 במאי חזרה גולן לישראל.
בפוסט שפרסמה באינסטגרם לאחר חזרתה כתבה: .
ב-18 במאי ביצעה גולן את הגרסה המקורית לשיר "October Rain" בכיכר החטופים והנעדרים.
ביוני השתתפה במצעד ההצדעה לישראל בניו יורק, כאורחת הפדרציה היהודית של ניו יורק, לצד ראש העירייה אריק אדמס.
ב-25 בספטמבר פרסמה את שירה הראשון מאז האירוויזיון, "Older".
ב-7 באוקטובר 2024 ביצעה גולן את "October Rain", באירוע זיכרון של שגרירות ישראל באו"ם לציון שנה לטבח שבעה באוקטובר.
משמעותו של "Hurricane" פועלת בשני רבדים שונים: כשיר על תהליך פרידה בין שני אוהבים וכהמנון המספר את תחושותיהם של אזרחי ישראל לאחר טבח שבעה באוקטובר, שהוביל למלחמת חרבות ברזל.
ברובד הראשון מנסה המבצעת להסביר את חשיבות אהובה בחייה ועל ניסיונה הנשנה להיתלות בו רגשית.
השורה "" ("מי הטיפש שאמר שבנים לא בוכים?") היא ניסיון לנפץ את המוסכמה על פיה לבם של גברים קר מרגשות עצב.
בשיר חבוי המסר הלאומי שניסו הכותבים להעביר ב-"October Rain".
הוא טמון בעיקר בקטע העברי: "לא צריך מילים גדולות, רק תפילות.
אפילו אם קשה לראות, תמיד אתה משאיר לי אור אחד קטן" – מעין סמל לתקווה לאחר אירוע 7 באוקטובר 2023. הקטע החליף את השורות המקוריות: "לא נשאר אוויר לנשום, אין מקום.
אין אותי מיום ליום, כולם ילדים טובים אחד אחד".
הוא מתייחס ל, בו עשרות נערים נרצחו בידי מחבלי חמאס בעת שרקדו באירוע.
השורה הפותחת של השיר ("Writers of the history stand with me" – "כותבי ההיסטוריה, הישארו לצידי") מציינת את המידע הכוזב שהופץ על ישראל ככלי תעמולתי-פוליטי בעת המלחמה.
עם זאת, היא הוחלפה בהתאם להנחיית איגוד השידור האירופי ("Writer of my symphony play with me" – "כותבי הסימפוניה שלי, נגנו איתי").
הקליפ לשיר הוריקן הופק תוך שלושה שבועות על-ידי מורן בויס.
הוא בוים על ידי אופיר פרץ, וצולם על ידי יונתן קובץ.
על הכוריאוגרפיה היה אביחי חכם אחראי.
פרץ סיפר שבמהלך העבודה הוא ניסה שלא לקשר בין הדימויים הוויזואליים שבקליפ לבין פסטיבל נובה והמלחמה.
בקליפ מוצג עץ הפוך, המייצג דימוי מהקבלה של האדם היהודי ששורשיו נטועים בשמיים.
בסרטון ישנו מאבק בין החושך לאור.
הקליפ מסתיים בשמש זורחת המייצגת ניצחונו של האור במאבק.
על הסצנה הזו אמר: .
על-אף הצהרתו של פרץ כי לא הוכנסו בכוונת תחילה סימנים המזוהים עם הטבח בפסטיבל נובה, היו שמצאו סמליות בקליפ לטבח שבעה באוקטובר, גם בבגדיה של גולן בקליפ.
בתחילת הקליפ הרקדנים לובשים לבן, צבע המזוה עם שמחת תורה.
בסיום הקליפ הם לובשים שחור, המייצג את האבל והכאב.
עוד נטען כי החור במרכז הגופייה של גולן ייצג פגיעת ירי.
בנוסף, הקשר שכורך את הבגד לצווארה הזכיר את סיכת השבת החטופים.
בישראל זכה השיר בעיקר לביקורות חיוביות.
מורן טרנטו מלר ממעריב הגדירה את השיר כחזק, עוצמתי ובולט בנוף השירים הקצביים והקרקסיים של האירוויזיון.
אבישי סלע מ"טיים אאוט" קרא תיאר אותו כ"בלדת פופ טובה ואיכותית".
לדבריו, השיר יפהפה, דרמטי, אך לא מלנכולי מדי.
שירה נאות מהארץ אמרה שהשיר הוא בלדה עוצמתית.
מספר זמרים ישראליים, כמו נטע ברזילי, מיכאל בן דוד, רן דנקר ושפיטה, פרסמו תגובות אוהדות לשיר.
לעומת זאת, בן שלו מעיתון "הארץ" טען כי מדובר ביצירה "יומרנית, נלעגת ואבסורדית".
לטענתו, בשיר אין סממנים ישראליים בשונה מהשירים "Toy" ו-"Unicorn".
שלו הוסיף כי הלחן "נדוש לחלוטין מבחינה מלודית, הרמונית וקצבית".
ניר וולף מישראל היום קרא להוריקן "שיר קטן ובינוני".
דודי פטימר מ"ג'רוזלם פוסט" כתב כי "Hurricane" משעמם וחסר השראה.
כמה ממתחרי אירועי האירוויזיון לדורותיהם הביעו חיבה לשיר: הרה ביורק, נציגת איסלנד באירוויזיון 2010 ובאירוויזיון 2024 טענה שמדובר בבלדה חזקה.
אנדרו למברו, שייצג את באירוויזיון 2023 שיבח את גולן על יכולותיה הווקאליות.
גם נציגת קפריסין הנוכחית לשנה זו, סיליה קפסיס, צידדה בו.
נעשתה השוואה בין "Hurricane" ל-"1944" של ג'מאלה, המדבר על גירוש הטטרים מקרים.
"Hurricane" צבר באתר Wiwibloggs, המכיל מספר ביקורות שונות, דירוג ממוצע של 5.9 נקודות – המקום ה-27 מתוך דירוג 37 שירי אירוויזיון 2024. ESC Bubble דירג את השיר במקום האחרון מתוך 16 המדינות המשתתפות בחצי הגמר השני.
דורון להב מ-ESC Beat מיקם אותו במקום השני, ושיבח את קולה של גולן.
ג'ון או'בריאן מ-Vulture דירג את "Hurricane" במקום ה-32 בטבלה הכללית, ותיאר אותו כ"בלדה גנרית, שדומה לשיריה של דמי לובאטו".
מאידך, ארין אדם מ-The Scotsman העניקה לו 7 נקודות מתוך עשר, ותיארה אותו כ"ייחודי".
לאחר חשיפתו של השיר זכה להצלחה מסחרית רבה בישראל, והגיע למקומות הראשונים ברוב מצעדי הפזמונים המרכזיים במדינה, כולל מדיה פורסט, המצעד הרשמי של גלגלצ והעשירייה.
במצעד "היטליסט" הגיע בשיאו למקום השני.
ברחבי העולם זכה השיר למיליוני השמעות בסטרימינג לאחר הגעתו למקום החמישי בגמר התחרות.
בשבוע הגמר נכנס למצעדי הפזמונים של יוון, הולנד, ליטא, שוודיה, שווייץ ואוסטרליה.
במצעד "סינגל טיפ" של Dutch Charts ההולנדי הגיע השיר למקום התשיעי, מיקומה הגבוה ביותר של ישראל באירוויזיון במצעד זה מאז אי פעם.
בספטמבר 2024 פרסמה חברת ספוטיפיי את נתוני ההשמעות השנתיים בישראל.
"Hurricane" היה לשיר השמיני המושמע ביותר בתקופת זמן זו במדינה.
"Hurricane" נכלל בכל מצעדי סוף השנה בישראל.
הוא קיבל את תואר "שיר השנה" בדירוג המשותף של כאן גימל וטיקטוק ישראל.
אצל גלגלצ ו-ynet דורג במקום השני, כשמעליו ממוקם "חרבו דרבו" של נס וסטילה.
מדיה פורסט חשפה כי "Hurricane" היה השיר השמיני המושמע ביותר בתחנות הרדיו בישראל.
בסוף שנת 2024, גוגל פרסמו את סיכום החיפושים הכי הטרנדיים בשנה החולפת, והכלילו את השיר "Hurricane" במקום הראשון ברשימת "השירים הטרנדיים".
+ תאריכי יציאות לאור ופורמטים עבור "Hurricane"אזורתאריך יציאהפורמטחברת תקליטיםמקורכלל העולם10 במרץ 2024הורדה דיגיטלית • הזרמת מוזיקהSession42
Huntdown הוא משחק וידאו משנת 2020
השחקן יכול לבחור בדמות אחת משלוש - אנה קונדה (שכירת חרב אנושית), ג'ון סוייר (סייבורג בן 148) ו-Mow Man (רובוט דרואיד).
השחקן חייב להוביל את הדמות ברחבי השלב, בו יתעמת עם אויבים על מנת להגיע לסוף השלב.
בכמה רמות, ניתן למצוא ולאסוף מזוודות הידועות בשם 'סטאשים', אשר משפיעות על הציון הסופי של כל שלב.
חלקן יכולות להימצא באזורים ספציפיים, בעוד שאחרים יינשאו על ידי שליחי אויב שיש לרדוף אחריהם ולחסל אותם לפני שיוכלו להימלט.
האויבים רבים ומגוונים ומשתמשים במגוון כלי נשק, חמים וקרים כולל נשקים מאולתרים כמו מקלות הוקי, מחבטי-בייסבול, אופנועים, אקדחים, להביורים ורובי סער שונים.
כאשר חלק מהאויבים נופלים, הם יכולים להפיל נשקם בו השחקן יכול להשתמש כנשק משני, אם כי עם תחמושת מוגבלת בניגוד לנשק העיקרי שלהם.
זה תקף גם לזריקת חפצים כמו רימוני יד ובקבוקי תבערה, המוגבלים בניגוד לכלי ההשלכה העיקריים של השחקן (גרזן טומהוק לאנה קונדה, בומרנג לג'ון סוייר וסכינים לזריקה ל-Mow Man).
במידה וייגרם לשחקן נזק מצטבר הוא ימות כאשר מד הבריאות שלו מתרוקן, ניתן גם לרפא אותו על ידי איסוף תרופות המוצגות כערכות רפואיות או בקבוקי משככי כאבים.
השחקן יכול למות גם על ידי נפילה במלכודות ספציפיות.
בסוף כל שלב על השחקן להילחם בבוס, כל בוס צריך להביס בדרך כלל פעמיים.
המשחק מתרחש בעתיד, בעקבות מלחמת עולם שלישית שגרמה להתמוטטות מדינות בכדור הארץ ולהחלפתן בתאגידים, החברה האנשוית הפכה למושחתת ולרודפת תאוות בצע.
עם זאת, בהתחשב שהתאגידים מספקים רק מקומות עבודה והגנה לנאמנים, המחסור בשירותים ציבוריים יצר גם שיעור גבוה של פשיעה, כאשר כנופיות רחוב, קרטלים וסינדיקטים מנהלים מלחמה מתמדת נגד כל רשות ורשות תאגידית.
זה גם מספק קרקע אידיאלית ויציבה עבור ציידי ראשים שיכולים להתקבל לעבודה על ידי התאגידים כדי להתנקש במטרות ספציפיות.
תוך כדי המרדף אחר ראשי הכנופיות, המתנקש נתקל גם בסגנים של הכנופיות, ומחסל אותם גם כן.
עם זאת, לאחר שהביס את מנהיג הכנופיה הסופי, השוגון.
הצייד יוצר קשר עם אמא-זאבה, אשר מופתעת לראות כי צייד הראשים ביצע את המשימה, שכן הוא לא היה צפוי לשרוד.
היא מסבירה שלתאגיד שימאמוטו היה אינטרס בהשתלטות על הטריטוריות שלהן, על ידי החלשתן בעוד שצייד הראשים היה אמור למות כדי למחוק את כל המעורבות של שימאמוטו בסכסוכים.
מכיוון שהצייד שרד, אמא-זאבה נאלצת לסיים את החוזה ולשים פרס על ראשו של הצייד.
עם זאת, פרס מושם גם על אמא-זאבה.
ובסוף המשחק צייד הראשים נראה מחסל את שני השומרים ולבסוף הורג את אמא-זאבה בעצמה.
Huntdown קיבל ביקורות חיוביות על פי האתר Metacritic.
הציון למחשב האישי הוא 86. לקונסולת הפלייסטישן 4 82. וציון דומה לנינטנדו סוויץ'.
המשחק גם זכה בתואר משחק השנה 2021 של האתר VGFreak.
בהצהרה בנוגע לרכישת Easy Trigger על ידי Coffee Stain Studios, נמסר כי שתי החברות ישתפו פעולה כדי "להמשיך לעבוד על ה־Huntdown IP" למרות שלא נמסרו פרטים נוספים.
Hurry Up Tomorrow (בעברית: מחר, תזדרז או שמחר כבר יגיע) הוא אלבום האולפן השישי של הזמר-יוצר הקנדי אייבל טספיי, המוכר בשם הבמה דה ויקנד.
הוא יצא לאור ב-31 בינואר 2025, בהוצאת חברות התקליטים ריפבליק רקורדס ו-XO.
Hurry Up Tomorrow הוא בעיקר אלבום סינת'-פופ ו־R&B, ובמקביל חוקר מגוון רחב של ז'אנרים נוספים, בהם פאנק ברזילאי והיפ-הופ.
האלבום מהווה את הפרק האחרון בטרילוגיה שממשיכה את שני אלבומי האולפן הקודמים של דה ויקנד — After Hours (2020) ו־Dawn FM (2022).
דה ויקנד רמז כי Hurry Up Tomorrow עשוי להיות האלבום האחרון שלו תחת שם הבמה הנוכחי, וכן חשף כי האלבום הושפע בין היתר מאובדן הקול שחווה במהלך סיבוב הופעות בשנת 2022. האלבום קודם באמצעות הסינגלים "Timeless", "São Paulo" ו־"Cry for Me".
לקידומו יצאה לדרך בקיץ 2025 הארכה של סיבוב ההופעות שלו "After Hours til Dawn Tour" בהובלה משותפת עם פלייבוי קרטי, והוא צפוי להסתיים בשנת 2026.
Hurry Up Tomorrow נפתח עם מכירות של 490,500 יחידות שקולות לאלבום בשבוע הראשון בארצות הברית, ועלה היישר למקום הראשון במצעד בילבורד 200, מה שהפך אותו לאלבום החמישי של דה ויקנד שמגיע למקום הראשון במצעד.
בזירה הבינלאומית, האלבום כבש את המקום הראשון במצעדים ב־16 מדינות, ביניהן קנדה, צרפת, נורווגיה, בלגיה, אוסטרליה, בריטניה וניו זילנד.
האלבום זכה לביקורות חיוביות מצד מבקרי מוזיקה, ששיבחו את ההפקה, התוכן הלירי והביצועים הווקאליים.
חלק מהמבקרים אף תיארו את Hurry Up Tomorrow כ־"סיום עוצמתי" לטרילוגיה ולאלטר אגו של דה ויקנד.
האלבום הועמד בתור "אלבום השנה" בטקס פרסי הווידאו קליפים של MTV לשנת 2025, וזכה בפרס "אלבום ה-R&B האהוב ביותר" בטקס פרסי המוזיקה האמריקאית 2025. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025.
ב-7 בינואר 2024, שנתיים לאחר צאת אלבום האולפן החמישי שלו Dawn FM (2022), דה ויקנד דיבר לראשונה על אלבום חדש באמצעות פרסום שני אלבומי האולפן הקודמים שלו וכן תמונה שחורה עם סימן שאלה בצבע לבן במרכז, עם הכיתוב "3" בעמוד האינסטגרם שלו.
ב-23 ביולי הוא שיתף טיזר של CGI עם הכיתוב "כשאתה מסתכל מספיק זמן לתוך התהום, התהום מביט גם בך", ציטוט של פרידריך ניטשה.
הטיזר כלל אנימציה של נער צעיר אוחז במסכת פנים של אישה לפני שהוא מתחיל לרחף, לכאורה קפוא.
דה ויקנד הצהיר בעבר שהאלבום הזה יהיה האחרון תחת הכינוי שלו "The Weeknd".
ב-4 בספטמבר 2024, הכריז דה ויקנד על שם האלבום – Hurry Up Tomorrow.
האלבום ישמש כגרסה הסופית בטרילוגיית אלבומים שהחלה ב-2020 עם After Hours.
מעריצים שיערו שהטרילוגיה נוצרה בהשראת "הקומדיה האלוהית" של דנטה אליגיירי.
ב-13 בינואר, דה ויקנד ביטל את הופעתו שתוכננה להתקיים ב-25 בינואר באצטדיון רוז בול בלוס אנג'לס ותאריך יציאת האלבום נדחה ל-31 בינואר.
הסיבה לביטול ולהשהיית האלבום היא רצונו של דה ויקנד להביע כבוד ודאגה לתושבי מחוז לוס אנג'לס בעקבות השריפות הקשות.
בהודעה שפרסם ברשתות החברתיות, ציין כי העיר לוס אנג'לס היוותה עבורו מקור השראה משמעותי וכי הוא מחויב לסייע בתהליך ההתאוששות והשיקום של הקהילות שנפגעו.
בספטמבר 2024, התקיימה הופעה של דה ויקנד במורומבי בסאו פאולו, ברזיל, כחלק מהמופע "One Night Only" של דה ויקנד.
האמנים אניטה ופלייבוי קרטי הצטרפו להופעה בהפתעה, ובוצעו כמה שירים חדשים שנראה כי ייכללו באלבום.
רשימת השירים התמקדה בחומר מהאלבום Dawn.FM מ-2023, יחד עם 8-9 שירים חדשים שהושמעו לראשונה, כמו "Run Away", "Wake Me Up", "Dancing in the Flames", ו-"São Paulo" עם אניטה, כולל שיתוף פעולה עם טראוויס סקוט ופלייבוי קרטי.
ההופעה ארכה כ-90 דקות, ובסיומה לא היה הדרן, אלא מופע רחפנים שיצר את שם האלבום החדש באוויר: Hurry Up Tomorrow.
ב-13 בספטמבר 2024, הוציא את הסינגל "Dancing in the Flames", הסינגל הראשון מתוך האלבום Hurry Up Tomorrow שממשיך את סגנון הסינת'-פופ של Dawn FM, עם פזמון חזק יותר וקול שברירי יותר.
הסינגל נותר לבסוף מחוץ לאלבום מסיבה לא ידועה.
האלבום Hurry Up Tomorrow נכלל ברשימה "50 האלבומים הטובים ביותר של שנת 2025 עד כה" של מגזין בילבורד.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025. האלבום נכלל ברשימה "50 האלבומים הטובים ביותר של שנת 2025 עד כה" של מגזין בילבורד.
מגוון שירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; "Timeless" (מקום 35 ב-Complex), "São Paulo" (נכלל בוראייטי).
+מקבץ רשימות של גופים אשר דירגו את האלבום Hurry Up Tomorrowארגוןרשימהמיקוםמקורבילבורד50 האלבומים הטובים ביותר של שנת 2025: עד כה–וראייטיהאלבומים הטובים ביותר לשנת 2025: עד כה–Complex50 האלבומים הטובים ביותר של 202519EARMILK50 האלבומים המובילים ביותר לשנת 202527The Needle Drop50 האלבומים המובילים ביותר לשנת 202546
האלבום Hurry Up Tomorrow קיבל סך הכל 4 מועמדויות בטקסי הפרסים השונים.
האלבום זכה בפרס "אלבום ה-R&B האהוב ביותר" בטקס פרסי המוזיקה האמריקאית 2025, וקיבל שלוש מועמדויות נוספות בטקס, "אמן הפופ האהוב ביותר", "אמן ה-R&B האהוב ביותר" ו"השיר ה-R&B האהוב ביותר", עם השיר "Timeless".
בטקס פרסי המוזיקה השחורה לשנת 2025, האלבום הועמד בקטגוריית "אלבום השנה", ובשלושה קטגוריות שונות; "אמן ה-R&B/פופ הטוב ביותר", "קליפ השנה" ו"שיתוף הפעולה הטוב ביותר", אך הפסיד לזמר האמריקאי כריס בראון, ול"Luther", בהתאמה.
בפרסי בחירת הילדים של ניקלודיאון 2025, האלבום הועמד בתור "האלבום האהוב ביותר", וב-2 קטגוריות נוספות; "השיר האהוב ביותר" עבור "Cry for Me" ו"הזמר האהוב ביותר", כאשר הפסיד בכולן לShort n' Sweet של סברינה קרפנטר, "Taste" וברונו מארס, בהתאמה.
בפרסי הווידאו קליפים של MTV לשנת 2025, האלבום הועמד בתור "האלבום הטוב ביותר" וב-6 מועמדויות נוספות; 4 עבור השיר "Timeless", אחד עבור הסרט הקצר, ואחד בפרס "אמן השנה".
+רשימת הפרסים והמועמדויות בהם האלבום Hurry Up Tomorrow הועמדפרסשנהקטגוריהתוצאהמקורפרס המוזיקה האמריקאית26 במאי 2025אלבום ה-R&B האהוב ביותרפרס ה-BET9 ביוני 2025אלבום השנהפרס בחירת הילדים של ניקלודיאון21 ביוני 2025האלבום האהוב ביותרפרס הווידאו קליפים של MTV6 בספטמבר 2025האלבום הטוב ביותר
+ תאריכי יציאות לאור ופורמטים עבור Hurry Up Tomorrowאזורתאריך יציאהפורמט (ים)חברת תקליטיםכלל העולם31 בינואר 2025הורדה דיגיטלית • הזרמת מוזיקה • תקליטור • תקליטריפבליק • XO
Hunting High and Low הוא אלבום הבכורה של להקת הסינת'-פופ הנורווגית א-הא אשר יצא במקור לשווקים ב-10 ביוני 1985 על ידי וורנר רקורדס.
האלבום הפך לרב מכר עולמי ומכר לאורך השנים מעל ל-10 מיליון עותקים ברחבי העולם.
האלבום זכה להצלחה פנומנלית בעיקר בזכות הצלחת הסינגל "Take on Me" והווידאו קליפ אשר היה חדשני ויצירתי במיוחד, שילב בין אנימציית רוטוסקופינג לצילום לייב אקשן וזכה בשישי פרסי הווידאו קליפים של MTV.
כמו כן, בעקבות הצלחת האלבום, בשנת 1986 א-הא הייתה מועמדת בקטגוריית תגלית השנה בטקס פרסי הגראמי.
האלבום הוקלט באולפני Eel Pie בלונדון, והופק על ידי טוני מנספילד, ג'ון רטקליף ואלן טארני.
מאגנה פיורהלמן - קלידים, תכנות בס, קולות רקע
פול וואקטר – גיטרות, מכונת תופים, קולות רקע
ג'ון רטקליף - הפקה, רמיקס, קלידים, קולות רקע (רצועה 8)
אלן טארני - הפקה (רצועות 1, 6)
Hybrid Theory ("תאוריה בת-כלאיים") הוא אלבום הבכורה של להקת הנו מטאל לינקין פארק.
האלבום יצא לאור ב-24 באוקטובר 2000 בחברת Warner Bros.
Records וזכה להצלחה מסחרית רבה, כשהגיע למקום השני במצעד הבילבורד האמריקאי ולמקומות גבוהים במצעדים ברחבי העולם, למרות ביקורות מעורבות שקיבל.
מילות השירים עוסקות בחוויותיו של הסולן צ'סטר בנינגטון בזמן גיל ההתבגרות, ביניהן התמכרות לסמים ולאלכוהול וריבים בלתי פוסקים וגירושיהם של הוריו.
לאחר יציאתו של המיני-אלבום "Hybrid Theory EP" בשנת 1999, שבעקבותיו זכתה הלהקה להכרה בעיקר באזור לוס אנג'לס, חברי הלהקה החליטו להקליט אלבום בכורה.
המוזיקה שבאלבום הוקלטה במקור באותה שנה על גבי קלטת דמו, שאותה שלחו לחברות תקליטים רבות, והלהקה הופיעה עם שירים אלו מול נציגים של החברות השונות.
בתחילה נדחתה הלהקה על ידי חברות התקליטים הגדולות ומספר חברות עצמאיות, עד שהמפיק המוזיקלי ג'ף בלו, שעבד בחברת Zomba אשר הפיקה את ה-EP הקודם של הלהקה, המליץ ל-Warner Bros.
Records אליה עבר להחתים אותם על חוזה הקלטות.
לאחר החתימה על החוזה התקשתה הלהקה למצוא מפיק לאלבום עד שדון גילמור הסכים לשמש כמפיק, וצירף את אנדי ואלאס כטכנאי.
ההקלטות, שהיו ברובן הקלטה מחדש של קלטת הדמו, החלו בסוף 1999 באולפני NRG שבצפון הוליווד, ונמשכו ארבעה שבועות.
בעוד שהמלודיה כמעט ולא שונתה, קטעי הראפ הוקלטו אחרת מבמקור.
דייב פרל, בסיסט הלהקה, נעדר מההקלטות, ובמקומו ניגנו סקוט קוזיול ואיאן הורנבק כמחליפים, ובראד דלסון, גיטריסט הלהקה, הקליט גם הוא חלק מקטעי הבס.
מילות השירים באלבום נכתבו על ידי בנינגטון ומייק שינודה, כאשר הן מבוססות בחלקן על מילים של מארק וייקפילד, סולן ההרכב שקדם ללינקין פארק.
Hybrid Theory יצא לאור ב-24 באוקטובר 2000 לאחר צאתו של הסינגל הראשון One Step Closer.
האלבום זכה למעמד של אלבום זהב חמישה שבועות לאחר פרסומו, והיה לאלבום הנמכר ביותר בארצות הברית בשנת 2001 עם מכירות של 4.8 מיליון עותקים.
בשנת 2005 זכה באלבום יהלום על ידי ה-RIAA לאחר שמכר 10 מיליון עותקים.
בנוסף, זהו אלבום הבכורה הנמכר ביותר במאה ה-21, עם כ-24 מיליון עותקים שנמכרו ברחבי העולם עד ל-2007.
האלבום התקבל בביקורות מעורבות; חלק מהמבקרים נתנו לו ציון מקסימלי וציינו כי האלבום לא נופל בעוצמתו מאלבומים של קורן ולימפ ביזקיט, והוסיפו כי לינקין פארק הראתה שהיא להקה מוכשרת ומורכבת יותר מרוב להקות הרוק באותה התקופה.
מהצד השני טענו חלק מבקרי מוזיקה אחרים כי האלבום חסר גיוון ולא מקורי.
דייב פארל - בס (אחרי ההקלטות)
קייל כריסטנר - בס (בזמן ההקלטות)
Hybrid Theory EP הוא המיני-אלבום (EP) הראשון של להקת הרוק האמריקאית לינקין פארק.
הוא יצא לאור כשהלהקה עוד נקראה Hybrid Theory.
כאשר הלהקה כשעוד נקראה XERO סולן הלהקה מארק וויקנפילד עזב אותה והחלו חיפושים אחר סולן חדש.
אחרי חיפושים רבים, צורף ללהקה צ'סטר בנינגטון לשעבר סולן להקת Grey Daze ומיד לאחר הצטרפותו שונה שם הלהקה ל"Hybrid Theory" (הייבריד - שילוב של מספר סגנונות מוזיקה, הדבר הבולט והמרכזי ביותר בהכנת המוזיקה של הלהקה)
לאחר שצורף, כתיבת השירים החלה והשיר הראשון שהלהקה כתבה בהרכבה החדש היה השיר And One.
בסיסט הלהקה דייב פארל ("פיניקס") היה עדיין בסיבוב הופעות עם להקתו הקודמת ומי שהיה שותף בהקלטות הבאס בשירים ובהופעות הוא קייל כריסטנר.
עם השירים החדשים שנכתבו עם סולנה החדש, הלהקה החלה להופיע המון כלהקה שנותנת את הכול על הבמה והחלו להתפרסם כלהקת חימום ללהקות גדולות כמו דפטונס וסיסטם אוף אה דאון
במהלך מאי 1999 הלהקה הוציאה לראשונה את ה־EP והוציאו רק 1000 עותקים של האלבום אך למרות זאת הוא אכן זכה להצלחה מקומית באזור קליפורניה
בעזרת ה־EP והופעות רבות אחרי הרבה דחיות הלהקה לבסוף הוחתמה בחברת Warner Bros.
בנובמבר 2001 הלהקה הוציאה מחדש את האלבום רק בשביל מועדון המעריצים שלהם LPU לכבוד שנה לאלבום
קייל כריסטנר - גיטרה בס
אנדרו מורדוק - הפקה לשירים "Carousel", "And One" ו "Part of Me"
Hybris (משוודית: היבריס) הוא אלבום האולפן הראשון של להקת הרוק המתקדם השוודית, אנגלגארד.
האלבום יצא ב-1992, והפך לאחד מהאלבום המשפיעים ביותר של הז'אנר בשנות ה-90. האלבום מתחיל עם הקטע "Jordrök" (שמשמעותו ארץ-עשן), היצירה האינסטרומנטלית היחידה במלואה באלבום.
יש האומרים כי נוצר דמיון בין המוזיקה של האלבום הזה לאלבום של קתדרלה Stained Glass Stories.
השגת האלבום הייתה קשה באותה תקופה, והוא היה נדיר מאוד ברוק המתקדם, עד שהאלבום עבר רימסטר ויצא על גבי דיסק ב-2010 על ידי Alvarsdotter Music & Production.
בגרסת הרימסטר של הדיסק נכללת רצועת בונוס בשם "Gånglåt från Knapptibble" שהיא בעצם דמו (גרסה ראשונית) לקטע "Skogsranden" מהאלבום השני של הלהקה, Epilog.
כל המוזיקה נכתבה ועובדה על ידי אנגלגארד.
כל המילים נכתבו על ידי טורד לינדמן:
"Gånglåt från Knapptibble (מצעד הלחן מקנאפטיבל)" (רצועת בונוס) – 7:19
טורד לינמן: זמר, גיטרה אקוסטית, גיטרה קלאסית
יונאס אנדגארד: גיטרה חשמלית, גיטרה אקוסטית, גיטרה קלאסית
תומאס ג'ונסון: מלוטרון, אורגן האמונד, סולינה, קלבינט, פיאנט, קלידי קורג, פסנתר ואורגן כנסייה
יוהאן הוגברג: גיטרת בס, דוושות בס, אפקטי מלוטרון
מטיאס אולסון: תופים, מצילות, תוף בס, משולש, תוף מרים, ויברסלאפ, פו-צ'אנג, גונג, קסטנייטות, פעמונים, גלוקנשפיל, צלילי מפל, קאבאסה, קלאווה, תופים אפריקניים, ואפקטי חליל צד
הופק על ידי אנגלגארד ורוג'ר שקווק
הנדסת קול על ידי רוג'ר שקווק
Hush Little Baby (בעברית: הס, תינוק קטן) הוא שיר שבוצע על ידי הראפר הבריטי וורטץ' 32 בהשתתפות הזמר-יוצר הבריטי אד שירן.
השיר מופיע באלבום אולפן הבכורה, Black and White.
השיר הוא הרצועה השלוש עשרה במהדורה הסטנדרטית של האלבום, ואחד מתוך אחד עשר שיתופי הפעולה.
הוא פורסם כסינגל החמישי והאחרון תוך האלבום ב-27 במאי 2012. הוא הופק על ידי צוות TMS ונכתב על ידם, לצד איאן ג'יימס.
הרצועה נכנסה למצעד הסינגלים הבריטי כאשר בשבוע הראשון הגיעה למקום 87 ולמקום ה-12 במצעד הסינגלים העצמאיים ב-3 בספטמבר 2011 בעקבות הורדות רבות.
השיר הוא עיבוד של שיר הערש האמריקאי, Hush, Little Baby.
יחד עם פרסומו של האלבום Black and White, הרצועה "Hush Little Baby" נכנסה אל מצעד הסינגלים הבריטי בעקבות הורדות רבות.
הרצועה גם נכנסה לראשונה למצעד הסינגלים העצמיים במקום ה-12 בעקבות פרסומו כסינגל החמישי.
"Hush Little Baby" נכנס מחדש למצעד במקום התשעים וחמישה בשבוע שהסתיים ב-19 במאי 2012.
!Hvala, Ne (בעברית: תודה, לא) הוא השיר שייצג את סלובניה באירוויזיון 2018 שנערך בליסבון, פורטוגל.
השיר בוצע על ידי הזמרת לאה סירק.
הוא הולחן ונכתב על ידיה בעזרת טומי דה-קלארק.
השיר נבחר ב-24 בפברואר 2018 בתחרות "EMA 2018" ששודרה בערוץ רשת השידור "Radiotelevizija Slovenija" והייתה תחרות הקדם-אירוויזיון הסלובנית.
Hurts 2B Human (בעברית: כואב להיות אנושי) הוא אלבומה השמיני של הזמרת-יוצרת האמריקאית, פינק.
האלבום יצא לאור ב-26 באפריל 2019, על ידי חברת התקליטים תקליטי RCA.
על מנת לקדם את האלבום פינק הוציאה לאור את השיר "Walk Me Home" ב-20 בפברואר 2019. באלבום פינק משתפת פעולה עם האמנים ורבל, חאליד וכריס סטייפלטון.
במקור, האלבום היה אמור לצאת לאור כמיני-אלבום שמונה חודשים לאחר יציאתו של אלבומה הקודם, אך פינק אמרה בריאיון ל-USA Today: "המשיכו לבוא לי הזדמנויות לעבוד עם כל האנשים המדהימים האלה ואני חושבת שזה מהות כל האלבום הזה, הכפר שנדרש כדי ליצור אותו.
בהתחלה באמת חשבתי לעשות מיני-אלבום בשביל המעריצים אבל אז הכל התגלגל לכדי פרויקט שלם".
פינק הכריזה על האלבום ועל הסינגל הראשון שלו בתוכנית האירוח של אלן דג'נרס ב-6 בפברואר באותה השנה.
שבועיים לאחר מכן, יצא לאור הסינגל הראשון.
באותו היום הופיעה איתו בטקס הפרסים הבריטי.
ב-21 במרץ 2019, העלתה לערוץ היוטיוב שלה את הקליפ הרשמי לשיר.
שבוע לאחר מכן, היא הוציאה לאור את השיר "Hustle" כסינגל שיווקי מתוך האלבום ביחד עם האלבום לרכישה מוקדמת.
ב-11 באפריל 2019, היא הוציאה לאור את השיר "Can We Pretend" כסינגל שיווקי נוסף ובמהלך החודש הוציאה אותה כסינגל באוסטרליה ובהמשך גם כסינגל בכל העולם.
ב-22 באפריל חשפה פינק גם את שיר הנושא של האלבום ובהמשך הוציאה אותו כסינגל גם.
ובאותו היום הופיעה שוב עם הסינגל הראשון בתוכנית האירוח של אלן דג'נרס.
ביום יציאת האלבום היא התראיינה בתוכנית "Today Show" וב-17 בספטמבר, היא הוציאה את השיר "Love Me Anyway" כסינגל הרביעי מהאלבום.
Hurts Like Hell (בעברית: כואב כמו הגיהנום) הוא סינגל, שהוקלט על ידי הזמרת-יוצרת האמריקאית, פלורי, מתוך אלבום הבכורה שלה, Love and War.
השיר יצא לאור ב-28 ביולי 2015, כסינגל מתוך האלבום, בהוצאה עצמית.
בנוסף לכך, נכלל השיר באלבום האוסף .
את השיר כתבה פלורי ביחד עם טומי פרופיט שגם הפיק אותו.
בשנת 2015, הוציאה פלורי את המיני-אלבום השני שלה, Arrows.
לאחר הצלחתו הנאה, הוציאה את השיר "Fire in My Bones", כסינגל האחרון מתוכו, עד שביולי 2015, החליטה להוציא את השיר הזה כסינגל שלא מתוך אלבום.
לבסוף, בשנת 2016, הוחלט לצרף את השיר הזה לאלבום הבכורה שלה Love and War, אשר יצא באותה השנה, תוך שהשיר עצמו תיפקד כסינגל הראשון מתוכו.
באתר המוזיקה Musicismyradar, נכתב על השיר כי "האלבום הנוצץ הזה [Love and War] מסתיים בירידה.
כלומר, בשיר סוחט דמעות ועצוב.
המנגינה הרכה אך הרגשית הזו הוצגה בתוכנית הטלוויזיה האמריקאית "צעקה" של MTV.
השיר כשמו, מדבר על סבל רב שעוברת מישהי.
ב-29 ביולי 2015, יום לאחר צאתו של השיר כסינגל, העלתה פלורי לערוץ היוטיוב שלה את האודיו הרשמי של השיר.
האודיו זכה להצלחה, תוך שצבר למעלה מ-2.5 מיליון צפיות.
יומיים לאחר מכן, הועלה קליפ המילים של השיר, אשר צבר קרוב ל-50 מיליון צפיות.
קליפ מילים נוסף של השיר שתורגם לשפה הספרדית והועלה ליוטיוב, צבר 10 מיליון צפיות.
כמו כן, ישנן שלל גרסאות שונות של השיר שהועלו ליוטיוב גם כן וצברו עשרות מיליוני צפיות.
בסמוך לצאתו, עלה השיר לרשת הזרמת המדיה, ספוטיפיי.
השיר זכה שם להצלחה רבה, כאשר צבר קרוב ל-40 מיליון השמעות בסך הכול.
במרוצת השנים זכה השיר לגרסאות כיסוי, רמיקסים ואזכורים שונים:
בשנת 2015, בה אוזכר בתוכנית הטלוויזיה האמריקאית "צעקה".
בשנת 2016, בה יצא רמיקס רשמי של נייטקור לשיר, אשר צבר למעלה מ-3 מיליון צפיות ביוטיוב.
בשנת 2017, בה אוזכר בתוכנית הטלוויזיה הבריטית-אמריקאית "זרה".
בשנת 2018, בה אוזכר בתוכנית הטלוויזיה אמריקאית "מורשות".
בשנת 2019, בה אוזכר בתוכנית הטלוויזיה הבריטית "אי האהבה".
בשנת 2019, בה אוזכר בתוכנית הטלוויזיה הבלגית "wtFOCK".
מדינהתאריך יציאהפורמטחברת תקליטיםמקורעולם28 ביולי 2015הורדה דיגיטלית • הזרמת מוזיקההוצאת עצמית
Hy (או Hylang) היא שפת תכנות ממשפחת שפות Lisp אשר עוצבה על מנת לתרגם את הביטויים בה לעץ נתונים שנקרא Abstract Syntax Tree , (בקיצור AST), אשר מכיל את המבנה הכללי של הקוד (משתנים, תנאים, לולאות, קבועים, וכדומה).
Hy הוצגה לראשונה בכנס הפייתון השנתי PyCon בשנת 2014 על ידי פול טגילמונטה.
בשפות ממשפחת Lisp בדרך כלל כותבים את הערכים והפעולות בתוך סוגריים.
ביטויים בתוך הסוגריים הללו נקראים ביטויי S, (או באנגלית: S Expressions) והם ליוו את Lisp משלביה הראשונים.
בדומה למיפוי ביטויי ה-S ב-Kawa (מימוש של Scheme (ניב של שפת התכנות Lisp) ב-Java) וב-Clojure (ניב של Lisp ב-Java) לתוך ה-JVM, שמפרשת וממירה קוד ל Java Bytecode (אוסף פקודות שהמעבד מבין), Hy אמורה לשמש כקצה קדמי לתחביר האבסטרקטי של פייתון.
Hy, בדומה לניבי Lisp אחרים מתייחסת גם לפקודות מובנות בשפה ולקוד עצמו כמידע שניתן לשנות אותו.
לכן היא תומכת בפרדיגמת תכנות ששמה מטא תכנות.
ב-Hy ניתן להשתמש בספריות (קבצים המכילים קטעי קוד המוכנים לשימוש ) בפייתון, כולל הספרייה הסטנדרטית ( ספריה רחבת ממדים אשר מותקנת יחד עם המפרש של פייתון ) שניתן לייבא אותה ולגשת אליה במקביל לקוד ה-Hy, כך שלבסוף שניהם יומרו לעץ הנתונים AST של פייתון .
ביצוע פעולות ב-Hy, כמו בניבי Lisp רבים, נעשה כאשר המילה השמורה לפעולה, או האופרטור נמצאים בתחילת הקוד, והפרמטרים נמצאים לאחר מכן ומופרדים אחד מהשני ברווחים ( ללא פסיקים).
לדוגמה, הדפסה על המסך של ביצוע פעולה אריתמטית בין ארבעה מספרים ב-Hy :(print ( + 6 8 4 9 ))
קוד זה נלקח מהדוקומנטציה של Hy :=> (print "Hy!")
ישנן כמה דרישות על מנת להתחיל לכתוב ב-Hy.
ראשית, יש להתקין פייתון, ורצוי גם להתקין עורך טקסט או סביבת פיתוח משולבת ( תוכנות מחשב בהן כותבים, מריצים קוד ומחפשים בו באגים באמצעות debug ) .
מתכנתים רבים מעדיפים את Pycharm כסביבת הפיתוח משולבת.
ניתן להתקין את פייתון באתר הרשמי של פייתון ומומלץ להתקין אחת מן הגרסאות החדשות יותר, משום שישנם הבדלים רבים בין גרסאות ישנות כגון גרסה 2.7 למשל, לגרסה 3.8.5 .
בנוסף, בגרסאות חדשות ניתן להתקין את מנהל החבילות ( מודולים על משתנה __path__, כאשר מודול הוא קובץ\קבצים שמכילים מחלקות שניתן לייבא בפרויקטים ובקבצים אחרים) pip, ואת IDLE ביחד עם פייתון.
ניתן להתקין את הקבצים באתר pypi, בקישור המצורף או לכתוב בשורת הפקודה pip install hy ( יש להתקין פייתון לפני כן ).
Hush (בעברית: "שקט") הוא אלבום הסינגל השני של להקת בנות הקיי-פופ הדרום קוריאנית אוורגלו.
אלבום הסינגל יצא לאור ב-19 באוגוסט 2019, על ידי חברת התקליטים יואואה אנטרטיינמנט.
מתוך אלבום הסינגל יצא סינגל אחד בלבד והוא "Adios".
אלבום הסינגל הצליח להגיע למקום החמישי במצעד האלבומים שבקוריאה הדרומית.
רשימת הרצועות פורסמה ב-11 באוגוסט ובה התגלה כי בסינגל אלבום שלוש רצועות: "Hush", "Adios" ו-"You Don't Know Me".
ההצצה הרשמית של הקליפ של "Adios" הופצה ב-14 באוגוסט והקליפ המלא הופץ ב-19 באוגוסט, ביחד עם הסינגל אלבום עצמו.
מדינהתאריך יציאהפורמטחברת תקליטיםעולם19 באוגוסט 2019הזרמת מוזיקה • הורדה דיגיטליתיואואה • סטוןקוריאה הדרומיתתקליטור
"Hush" (בעברית: "שקט") הוא שיר שהוקלט על ידי להקת בנות הקיי-פופ הדרום קוריאנית אוורגלו, מתוך אלבום הסינגל השני שלה, Hush.
השיר יצא לאור ב-19 באוגוסט 2019, על ידי חברת התקליטים יואואה אנטרטיינמנט, ביחד עם שאר שירי אלבום הסינגל.
השיר נכתב על ידי לי בו-רה ו-72 והולחן על ידי מלאני פונטנה, לנה ליאון, מישל "לינדגרן" שולץ ו-72. לפי אתר המוזיקה Genius המפיק המוזיקלי ארשטריט לינדגרן הוא זה שהפיק את השיר.
השיר בדומה לשאר שירי אלבום הסינגל, מכיל את סוגת הקיי-פופ.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7.8 מיליון השמעות.
השיר הצליח להתברג במקום השמיני במצעד שירי העולם הדיגיטליים של מגזין הבילבורד והיה לשיר היחיד מאלבום הסינגל (פרט לסינגל "Adios"), שהצליח להגיע למיקום כזה במצעד הזה.
השיר "You Don't Know Me" מאלבום הסינגל, הגיע בשיאו למקום העשירי בלבד.
האודיו של השיר הועלה ליוטיוב ב-20 באוגוסט 2019, יום לאחר יציאתו, תוך שהצליח לצבור למעלה מ-1.5 מיליון צפיות.
"Hurt" (בעברית: "כאב") הוא סינגל שהוקלט על ידי הזמרת האמריקאית כריסטינה אגילרה.
את השיר הוציאה לאור חברת התקליטים RCA רקורדס ב-17 בספטמבר 2006, והוא נכלל כרצועה השישית בתקליטור השני של אלבומה של אגילרה, Back to Basics.
את המילים והלחן חיברה אגילרה לצד מארק רונסון ולינדה פרי, שגם הפיקה את השיר.
השיר, שמחזק ומאדיר את הקשר בין אב לביתו, נכתב בהשראת אביה של אגילרה, פאסוטו חאבייר.
חאבייר התגרש מאימה כשאגילרה הייתה ילדה, ומאז נותק ביניהם הקשר.
על אף שחאבייר ניסה ליצור קשר עימה, אגילרה המשיכה להצהיר כי הקשר ביניהם נותק לחלוטין.
כלפי השיר הופנו ביקורות חיוביות מטעם מבקרי המוזיקה, שכן, שיבחו את קולה של אגילרה ואת הווידאו קליפ.
השיר הגיע למקום ה-19 במצעד הבילבורד הוט 100, והוסמך לסינגל זהב על ידי איגוד תעשיית ההקלטות האמריקאי.
השיר נמכר בכ-1.1 מיליון עותקים בארצות הברית בלבד.
הוא הגיע לעשירייה הפותחת במצעדי המוזיקה באוסטריה, בלגיה (הן בפלנדריה והן בוולוניה), צרפת וגרמניה.
קליפ השיר בוים על ידי פלוריה סיגיסמונדי, שביימה גם את הקליפ של "Fighter".
הוא מציג את אגילרה ככוכבת קרקס משנות ה-40, המתאבלת על מות אביה.
אגילרה זכתה בשני פרסי MVPA עבור "הקליפ הטוב ביותר" ו"הבימוי הטוב ביותר – לאמנית", והועמדה לפרס ג'ונו ל"קליפ השנה".
בטקס פרסי הווידאו קליפים של MTV לשנת 2006, ביצעה אגילרה את השיר בהופעה חיה.
היא ביצעה אותו גם בתוכנית הטלוויזיה "סאטרדיי נייט לייב", ובסיבוב ההופעות "Back to Basics Tour".
אלבום האולפן החמישי של אגילרה יצא לאור באוגוסט 2006, והורכב משני תקליטורים.
התקליטור השני, שכלל שירים מתקופת שנות ה-20 עד שנות ה-40, הופק על ידי לינדה פרי בלבד.
החזון של אגילרה לתקליטור השני, היה חיזוק הקשר בין אב וביתו.
אגילרה ביקשה מפרי עזרה בהפקת התקליטור, ופרי החלה לכתוב את שיריו, תוך מחשבה על אביה שנפטר כשנה לפני צאת האלבום.
"Hurt" יצא לאור כסינגל השני מתוך האלבום Back to Basics, מיד לאחר יציאת השיר המוביל, "Ain't No Other Man".
ב-17 בספטמבר 2006, הושמע השיר לראשונה בתחנות הרדיו המוכרות בארצות הברית, ולאחר מכן יצא לאור במהדורה פיזית באוסטרליה, גרמניה והממלכה המאוחדת.
המיני-אלבום, אשר כלל מספר רמיקסים לשיר, הועמד על מדפי החנויות ב-21 בנובמבר 2006. ב-8 בינואר 2007, השיר יצא לאור בצרפת.
טרם הוצאת השיר התעוררה מחלוקת בין אגילרה לחברת התקליטים RCA.
אגילרה העדיפה כי "Candyman" ייצא לאור כסינגל השני באלבום ו-"Hurt" יצא מיד אחריו כסינגל השלישי, ואילו חברת התקליטים האמינה כי השיר צריך לצאת כסינגל השני, ולא כסינגל השלישי.
לבסוף הוחלט כי "Hurt" ייצא לאור קודם, כיוון שהחשיבו אותו כלהיט בינלאומי בעיני חברת התקליטים.
"Hurt" הוא בלדת פופ מודרני, המשלבת מוזיקת נשמה ואר אנד בי.
הוא נכתב בסולם מי מינורי, והוא בעל מהירות בינונית של 72 פעימות לדקה.
קולה של אגילרה נע לאורך השיר בין התווים סול# באוקטבה השלישית למי באוקטבה החמישית.
מנגינתו כוללת צלילי בס, צ'לו, קונטרבס, תופים, גיטרה, פסנתר, ויולה וכינור.
ב-14 באוקטובר 2006, נכנס השיר לראשונה למצעד הבילבורד הוט 100, כשהוא ממוקם במקום ה-100. במהלך השבוע השלישי של חודש דצמבר עלה השיר למקום ה-19, לאחר שהופיע במצעד עשרה שבועות רצופים.
השיר הגיע למקום הראשון במצעד שירי הדאנס קלאב, למקום השישי במצעד השירים העכשוויים למבוגרים ולמקום העשירי במצעד שירי המיינסטרים.
הוא הוסמך לסינגל זהב על ידי איגוד תעשיית ההקלטות האמריקאי לאחר שנמכר בכחצי מיליון עותקים בארצות הברית.
איגוד תעשיית ההקלטות האמריקאי פרסם כי עד אוגוסט 2014, השיר נמכר בכ-1,187,000 עותקים טהורים במדינה.
"Hurt" הגיע למקום ה-28 בקנדה הוט 100, והוסמך גם הוא לסינגל זהב על ידי איגוד תעשיית ההקלטות הקנדי, לאחר שנמכר ב-40,000 עותקים.
השיר הגיע למקום ה-11 במצעד הסינגלים הבריטי במשך שבועיים רצופים.
השיר הגיע למקום הרביעי במצעד הסינגלים האוסטרי, ולאחר מכן עלה למקום השני.
השיר הופיע באותו המצעד כ-27 שבועות רצופים.
"Hurt" הגיע למקום השלישי בצרפת, למקום השני בגרמניה ולמקום הראשון בשווייץ.
בנוסף, הוא הוסמך לסינגל כסף בצרפת, ולסינגל זהב בגרמניה, ובשווייץ.
אל השיר הופנו ביקורות חיוביות מפיהם של מבקרי המוזיקה העכשווית.
צ'אק טיילור ממגזין הבילבורד שיבח את הפקת השיר ואת קולה של אגילרה.
עוד הוסיף כי על אף גילה הצעיר של אגילרה, היא יודעת לבצע שירים בעלי נושאים כאובים.
מגזין המוזיקה "אנטרטיינמנט ויקלי", כתב על אגילרה כי היא זמרת מלודרמה נהדרת, וקולה אף יגרום לצמרמורות אצל ויטני יוסטון, מריה קארי וברברה סטרייסנד, שהיו להשראות של אגילרה כילדה קטנה.
ביל לאמב מאתר "Dotdash", העניק לשיר חמישה כוכבי זהב מתוך חמישה, וכתב כי "השיר אינו משתלב עם מוזיקת הפופ שייחדה את אותה תקופה.
Hurt הוא שיר מיוחד שיזכר לעוד דורות רבים".
אחת הביקורות השליליות הבולטות שקיבל השיר הייתה ממגזין "דיילי טלגרף", שכתב שהשיר הוא בלדה משעממת ולא מיינסטרים".
ג'ון מרפי מאתר "", שיבח את קולה של אגילרה ואת תפאורת הקליפ, אך הוסיף כי הוא לא התרשם מהפקת השיר וממסרו.
אתר המוזיקה "AXS" הכתיר את השיר לשיר הטוב ביותר של אגילרה, תוך שהוא משבח את המסר והקליפ של השיר.
קליפ השיר צולם במשך חמישה ימים רצופים במהלך ספטמבר 2006. הווידאו קליפ בוים על ידי פלוריה סיגיסמונדי בשיתוף עם אגילרה.
החזון של הצמד לקליפ היה מופע קרקס בכיכובה של אגילרה, שכלל ליצנים, פילים ואריות.
במהלך היום הראשון לצילום הקליפ, משב רוח חזק העיף את אוהל הקרקס הראשי, וצוות הפקת הקליפ נאלצו לצלם את הקליפ במקום אחר, דבר שגרם לעיכוב בצילומיו.
ב-17 באוקטובר 2006, הוקרן הקליפ לראשונה בערוץ המוזיקה "MTV".
הקליפ מתחיל בפריימים מעומעמים בשחור-לבן.
קולו של כרוז הקרקס קורא לעוברים והשבים להיכנס אל המתחם, ומציג את התחנות בו.
הקליפ הופך לצבעוני כאשר אגילרה מופיעה בחדר הלבשה מישון ורעוע.
בתוך החדר, היא מקבלת מעוזרה פתק בו כתוב .
לאחר התבוננת במכתב, עולה בועת זיכרון המציגה פלאשבקים מילדותה של אגילרה עם אביה.
לאסי קיי משחקת את אגילרה הילדה, ואביה משוחק על ידי טימותי מרפי.
לאחר מכן, הסרטון מציג את ההופעה האחרונה של אגילרה, בה אביה נכח.
היא יורדת מגג הקרקס באמצעות חבל שכרוך סביב מותניה, על גבו של פיל הקרקס.
באותו הפריים, אגילרה לבושה בנעלי פוינט ושמלה לבנה.
אביה צופה עליה מן השורה הרביעית, תוך שהוא לבוש בבגדים בלים וישנים ומגבעת חומה.
לאחר סיום ההופעה, אביה ניגש אליה בניסיון לברך אותה, אך הוא נבלע בעדר מעריצים שדוחפים אותו החוצה.
אגילרה רצה אל עבר אביה בניסיון למצוא אותו, אך לאחר שהבינה כי הוא איננו, היא מתמוטטת על הקרקע.
בעודה מתאבלת על השנים בהן לא דיברה עם אביה, היא מבחינה בצל אדם המעפיל על הקרקע.
בתקווה שדמות הצל תהיה אביה, היא מושיטה ידיה אל עברו, אך היא פורצת בבכי לאחר שהצללית נעלמה אל הליל.
הקליפ מסתיים כאשר אגילרה יושבת על ארגז קרקס, שרה ובוכה.
הקליפ היה מועמד בקטגוריית "קליפ השנה" בטקס פרסי ג'ונו ב-2007.
ב-31 באוגוסט 2006, ביצעה אגילרה את השיר בטקס פרסי המוזיקה של MTV.
במהלך תקופת החגים, הופיעה רבות בתוכניות לילה ובספיישלים לכבוד חג המולד.
בהמשך השנה, ביצעה אגילרה את השיר בתוכנית הבידור הגרמנית .
"Hurt" נכלל ברשימת השירים בסיבוב ההופעות Back to Basics Tour.
לאורך ביצועי השיר בסיבוב ההופעות, לבשה אגילרה תלבושת נוצות שעוצבה על ידי רוברטו קוואלי.
הביצוע שלה באוסטרליה נכללה באלבום הווידאו Back to Basics: Live and Down Under.
לינדה פרי: כתיבה, הפקה, פסנתר, טכנאית קול
Hurts Like Hell (בעברית: כואב כמו הגיהנום) הוא שיר שהוקלט על ידי הזמרת-יוצרת האמריקאית מדיסון ביר, בהשתתפות הראפר האמריקאי אופסט מהרכב ההיפ הופ מיגוס.
השיר יצא לאור באמצעות חברת התקליטים פירסט אקסס אנטרטיינמנט, ב-9 בנובמבר 2018, בפורמטים של הורדה דיגיטלית והזרמת מוזיקה.
השיר נכתב על ידי ביר, אופסט, צ'ארלי XCX, ג'ייסון פבורת', ג'ורג' אסטסיו, ג'ון שייב ומייקל סבאת' והופק על ידי האיש הנעלם וסבאת'.
הוא נועד במקור להיות הסינגל המוביל מאלבום האולפן הראשון של ביר, דבר שלבסוף לא קרה.
"Hurts Like Hell" יצא לאחר שמיני-אלבום הבכורה של ביר, As She Pleases (2018), יצא.
על השיר אמרה ביר: "ההפקה של "Hurts Like Hell" מרגישה לי ממש חדשה.
יש לה אווירה וקצב כמו שלא שמעתי בעבר.
אני אוהבת את צ'ארלי XCX, אז העבודה לצידה הייתה מעוררת השראה בעיניי".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-215 מיליון השמעות.
הווידאו קליפ הרשמי של השיר פורסם ב-14 בנובמבר 2018, חמישה ימים לאחר יציאתו של "Hurts Like Hell" כסינגל.
הוא הועלה לערוץ היוטיוב הרשמי של מדיסון ביר ובוסס על נקמה.
מייק ואס מ-Idolator כינה את הקליפ כ"מעוות להפליא".
מעבר לכך, הוא זכה להצלחה נאה ברחבי העולם כמו גם לביקורות חיוביות.
נכון לאוקטובר 2021, מונה הצפיות של הקליפ עומד על למעלה מ-35 מיליון צפיות.
מקוםתאריםמכירותאוסטרליה (ARIA)זהב35,000ארצות הברית (RIAA)זהב500,000קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם9 בנובמבר 2018הזרמת מוזיקה • הורדה דיגיטליתאקסס
"Hurt Somebody" הוא סינגל של הזמר-יוצר האמריקאי, נואה קאהן, שיצא ב-15 בספטמבר 2017, בתור הסינגל המוביל מהמיני-אלבום הראשון שלו, בעל אותו השם.
השיר נכתב על ידי נואה קאהן וסקוט האריס, והופק על ידי ג'ואל ליטל וסאם די ג'ונג.
נכון לדצמבר 2021, הגרסה הושמעה למעלה מ-20 מיליון פעמים בספוטיפיי.
גרסת דואט עם הזמרת-יוצרת האמריקאית, ג'וליה מייקלס, יצאה ב-12 בינואר 2018. הגרסה הופיעה באלבום המוזיקה הראשון של קאהן, Busyhead, ובמיני-אלבום הראשון של קאהן, Hurt Somebody.
נכון לדצמבר 2021, הגרסה הושמעה למעלה מ-253 מיליון פעמים בספוטיפיי.
ניק קלי, מ-Project U, אמר כי: "יש לזה תחושה מיידית של התמכרות.
זה פשוט, מאופק ומושלם מבחינה מלודית."
מיץ' מוש, מ-Atwood Magazine, אמר כי השיר, "שיצא במקור כהופעת סולו, בתוספת הנוכחות של מייקלס מוסיפה פרספקטיבה חדשה, הרמוניה וחזון לשיר אינטנסיבי ממילא על הפחד לחתוך קצוות רופפים".
השיר הופיע בסרט האמריקאי, מוחות אפלים .
מדינהתוארמכירותאוסטרליה (ARIA)4× פלטינה280,000ניו זילנד (RMNZ)זהב15,000סטרימינגשוודיה (GLF)זהב4,000,000
אזורתאריךפורמטגרסהחברת תקליטיםהערותעולמי 16 בספטמבר 2017 הורדה דיגיטלית, סטרימינגסולוריפבליק רקורדס 12 בינואר 2018 גרסת דואט 2 במרץ 2018 גרסת דואט (רמיקס אלכס אדאיר)
"Hurts 2B Human" הוא סינגל שיווקי של הזמרת האמריקאית, פינק, בשיתוף הזמר האמריקאי, חאליד, שיצא, על ידי חברת התקליטים RCA רקורדס, ב-22 באפריל 2019. השיר נמצא באלבום האולפן השמיני שלה, Hurts 2B Human.
השיר יצא לרדיו ב-30 באוגוסט 2019. השיר נכתב על ידי פינק, טדי גייגר, אופי, אסקרדו, סקוט האריס וחאליד, והופק על ידי אודגארד.
נכון לאפריל 2024, השיר הושמע למעלה מ-115 מיליון פעמים בספוטיפיי.
הווידאו קליפ של השיר יצא בערוץ היוטיוב של פינק ב-18 בספטמבר 2019. נכון לינואר 2022, הווידאו קליפ נצפה למעלה מ-32 מיליון פעמים.
אזורתאריךפורמטחברת תקליטיםהערות עולמי 22 באפריל 2019 הורדה דיגיטלית, הזרמת מוזיקהRCA רקורדסאוסטרליה 30 באוגוסט 2019 להיט רדיו עכשוויאיטליה 6 בספטמבר 2019סוני מיוזיק אנטרטיינמנט
"Hurts So Good" הוא סינגל של הזמרת הנורווגית, אסטריד אס.
השיר יצא ב-6 במאי 2016 בהוצאת חברת תקליטים איילנד רקורדס.
השיר מופיע כסינגל השני במיני אלבום הראשון שלה, Astrid S.
השיר נכתב על ידי לינדי רובינס, ג'וליה מייקלס, טום מרדית' ומרקו בוררו, והופק על ידי MAG.
אף על פי שזכה להצלחה מתונה כסינגל רדיו, הוא נהיה מאוחר יותר ללהיט רדום ויראלי בשנת 2021, לאחר שצבר פופולריות בפלטפורמת המדיה החברתית טיקטוק.
בתגובה לכך, השיר יצא מחדש בשנת 2021 במהדורה המלאה של אלבום האולפן הראשון שלה, Leave It Beautiful (Complete).
במרץ 2021, היא הוציאה גרסה מחודשת של השיר בשיתוף פעולה עם מקסימיליאן וקינה.
נכון לספטמבר 2023, השיר הושמע למעלה מ-171 מיליון פעמים ביוטיוב, ולמעלה מ-497 מיליון פעמים בספוטיפיי.
אזורתוארמכירותדנמרק (IFPI Danmark)פלטינה90,000איטליה (FIMI)זהב25,000נורווגיה (IFPI Norway)3× פלטינה120,000שוודיה (GLF)2× פלטינה80,000הממלכה המאוחדת (BPI)כסף200,000ארצות הברית (RIAA)זהב500,000
"Hyacinth House" הוא שיר שנכתב ובוצע על ידי להקת הרוק האמריקאית הדלתות.
השיר מופיע באלבום האחרון של הלהקה עם הסולן ג'ים מוריסון, L.A.
Woman משנת 1971. מילות השיר נכתבו על ידי מוריסון, בעוד המוזיקה הולחנה על ידי הקלידן ריי מנזרק.
בניגוד לכל רצועות האלבום האחרות שהוקלטו במכונת הקלטה בעלת שמונה רצועות, "Hyacinth House" הוקלט במכונה בת 4 רצועות.
מוריסון הקליט את שירתו בחדר האמבטיה של האולפן עבור הבידוד שהוא סיפק ולהדהוד של קירות האריחים.
בדומה לשירים האחרים באלבום L.A.
Woman, בקרדיטים של האלבום מופיעים כותבי השירים כ-the Doors; אבל ארגון זכויות הביצוע ASCAP מציג את הכותבים כחברי הדלתות בנפרד.
עם זאת, המוזיקה מיוחסת גם לקלידן ריי מנזרק, המזכיר את הפולונז בלה במול מז'ור של פרדריק שופן, אופוס 53 במהלך סולו העוגב, ואת המילים למוריסון, שנכתבו בזמן שמוריסון שהה בבית החוף של הגיטריסט רובי קריגר.
השיר מתייחס ליקינתון המיתולוגי, שהיה נער יפה ומאהב של האל היווני אפולו.
על פי המיתוס, אפולו הרג בטעות את יקינתון בתחרות זריקת דיסקוס כאשר יקינתון רץ לתפוס את הדיסקוס של אפולו במאמץ להרשים את האל.
לאחר המוות המצער, סירב אפולו לתת להאדס לתבוע את הנער.
במקום זאת, מדמו של המת, אפולו יצר את היקינתון, צמח עם אשכול פרחים ריחני.
"Hyacinth House" מכיל אנלוגיות לתהפוכות בחייו האישיים של מוריסון ובמערכות היחסים שלו.
השורה "מישהו שלא צריך אותי", מתייחסת לצרות שלו עם חברתו פמלה קורסון.
לדברי קריגר, השורה שנשמעה בגשר של השיר: "I see the bathroom is clear" היא התייחסות להתרחשות שבה חברו של מוריסון, בייב היל, עזב את חדר האמבטיה של האולפן כדי שמוריסון יוכל להשתמש בו כדי להקליט את שירתו.
קריגר אמר גם כי השורה "To please the lions" נוצרה בהשראת מוריסון שהיה בביתו של קריגר וראה בובקט תינוק שקריגר שמר כחיית מחמד.
הדלתות, ג'ון דנסמור, אמר על הפרשנות והמילים של מוריסון: "הוא בחן מחדש, אבל לא בחרטה.
לקראת הסוף, ג'ים אמר, 'בטח בפעם הבאה, אני אהיה קצת בודד, גנן זן שעובד בגינה שלו'.
אני לא מפרש את זה כחרטה, אבל הייתה לו תחושת בטן".
בהוצאה מחודשת של חוברת התקליטור של L.A.
ריי מנזרק - אורגן האמונד
Hypertext Transfer Protocol (ראשי תיבות: HTTP) הוא פרוטוקול תקשורת שנועד להעברת דפי HTML ואובייקטים שהם מכילים (כמו תמונות, קובצי קול, סרטונים וכו') ברשת האינטרנט וברשתות אינטראנט.
הפרוטוקול פועל בשכבת היישום של מודל ה-OSI ובשכבת היישום של מודל TCP/IP.
שרתי HTTP הם שרתי התוכן המרכזיים ברשת האינטרנט ודפדפנים הם תוכנות הלקוח הנפוצות ביותר לפרוטוקול HTTP.
הדרך הנפוצה ביותר כיום להשתמש בפרוטוקול היא HTTPS, שמוסיף הצפנה מעל הפרוטוקול.
התקשורת ב־HTTP מתחילה ביצירת שיחה בין השרת ללקוח באמצעות פרוטוקול TCP או UDP בגרסה 3 של הפרוטוקול, ונמשכת בסדרה של בקשות (requests) ותשובות (responses) שנשלחות על ידי הלקוח והשרת, בהתאמה.
ראשית, הלקוח יוצר חיבור לכתובת ה-IP ולפורט שבו השרת נמצא, בדרך כלל פורט 80 או 443. לאחר מכן נשלחת הבקשה, הכוללת את הכתובת של האובייקט המבוקש (למשל, דף HTML) ופרטים נוספים על הבקשה ועל הלקוח.
השרת קורא את הבקשה, מפענח אותה, שולח ללקוח תשובה בהתאם ומנתק את החיבור ללקוח כשהשליחה הסתיימה, או משאיר אותו פתוח לבקשות נוספות.
מעצם הגדרתו, פרוטוקול HTTP הוא – חסר מצבים.
על מנת ליצור תקשורת בין הלקוח לשרת שמבוססת על היסטוריית הבקשות-תשובות בין השרת ללקוח נעשה שימוש בעוגיות (cookies).
לדוגמה, שרת יכול לבקש ממחשב הלקוח לשמור עוגייה עם אישור שהלקוח התחבר לחשבון מסוים עם סיסמה נכונה על מנת שלא יצטרך להקיש סיסמה בכל התחברות מחדש לאתר שמתארח על השרת.
בשנת 1991 פורסמה הגרסה הראשונה של הפרוטוקול שהייתה בשימוש (0.9).
גרסה זו הייתה פשוטה ביותר ולא תמכה ברוב האפשרויות הקיימות כיום.
שיטת הבקשה היחידה בגרסה זו הייתה GET, לא הוגדרו שדות כותרת והבקשות לא כללו את גרסת ה-HTTP כפי שהן כיום.
כתוצאה מכך הלקוח לא יכול היה להעביר לשרת שום אינפורמציה נוספת פרט לכתובת של העמוד המבוקש.
התשובה של השרת הכילה את האובייקט שכתובתו ניתנה בבקשה, גם כן ללא שדות כותרת, ואינדיקציה לסוף ההודעה ניתנה על ידי ניתוק חיבור ה-TCP על ידי השרת.
מכיוון שהתשובות הכילו רק את האובייקט המבוקש, הודעות שגיאה נשלחו גם הן בפורמט HTML ולא היה ניתן להבחין ביניהן לבין דפים רגילים.
במאי 1996 התפרסמה גרסה 1.0 של הפרוטוקול, שנמצאת עדיין (אוקטובר 2007) בשימוש נרחב בעיקר על ידי שרתי פרוקסי.
בגרסה זו נוספו שיטות הבקשה HEAD, POST, PUT, DELETE, LINK ו-UNLINK ובקשות נדרשו לציין את גרסת הפרוטוקול.
תשובות השרת כללו עתה פרט לתוכן הדף המבוקש, קוד מיוחד שמציין את תוצאת הבקשה , מלווה בהסבר טקסטואלי בן מספר מילים על משמעות הקוד.
הוגדרו כ-30 שדות כותרת, שנועדו בין השאר לייעל את השימוש במטמון, לציין מראש את אורך ההודעה, לאפשר הפניות אוטומטיות בין דפים ולהעביר מידע נוסף.
הגרסה הנוכחית, HTTP/1.1, פורסמה ביוני 1999 והתבססה ברובה על גרסה 1.0. ההבדלים העיקריים בין גרסה זו לקודמתה הם שליטה טובה יותר במטמון, הוספת שיטות הבקשה OPTIONS ו-TRACE, תמיכה ב-virtual hosts, ותוספות מתקדמות שמטרתן לייעל את אופן הפעולה של הפרוטוקול.
כמו כן, הוסרו מספר אפשרויות שהיו קיימות בגרסה הקודמת, לרוב משום שנמצאו לא שימושיות.
מאפיין חשוב שנתמך בגרסה זו הוא האפשרות להשתמש בחיבור יחיד עבור מספר בקשות, במקום לפתוח חיבור חדש עבור כל אובייקט שנמצא בדף שהתקבל בתשובה הראשונה.
ב-2015, 15 שנה אחרי הגרסה האחרונה של HTTP, יצאה גרסה HTTP/2 (במקור HTTP/2.0) של הפרוטוקול.
הגרסה שמרה על הסמנטיקות של הפרוטוקול, כגון סוגי הבקשות והתשובות, אולם שינתה את המנגנון מתחת, לדוגמה, היא מאפשרת שליחת מספר בקשות במקביל באותו חיבור ודחיסה של שדות הכותרת.
ב-16 ביוני 2022 ה־IETF פרסם את גרסה HTTP/3 של הפרוטוקול, שמבוססת על QUIC, פרוטוקול ריבוי ערוצי תעבורה (multiplexed) שמבוסס על פרוטוקול UDP, במקום TCP שבו השתמשו הגרסאות הקודמות.
הפרוטוקול שומר על הסמנטיקה של הגרסאות הקודמות, אולם הוא משנה את הדרך שבה המידע מועבר, וגורם לשיפור במהירות הטעינה, במיוחד למכשירים עם latency גבוה.
הפרוטוקול מתוקנן על ידי .
בקשות HTTP מורכבות מהנתונים הבאים:
גרסת הפרוטוקול שלפיו מורכבת הבקשה.
שדות כותרת המתייחסים לבקשה, ללקוח, או לתוכן הנמצא בגוף הבקשה.
ניתן לסווג אותן בשני אופנים: שיטות בטוחות לעומת שיטות לא בטוחות, ושיטות אידמפוטנטיות (idempotent) לעומת שיטות שאינן אידמפוטנטיות.
סיווגים אלו נועדו להוות אינדקציה כללית עבור שרתים, דפדפנים ובוני אתרים באשר למידת ההשפעה של כל אחת מהשיטות על השרת ועל הלקוח.
שיטות בטוחות מוגדרות ככאלה שמיועדות רק לשם קבלת מידע מהשרת; הן לא אמורות לשמש, למשל, לשליחת מידע מהלקוח לשרת, לביצוע שינויים כלשהם במסדי נתונים שנמצאים על השרת וכו'.
במילים אחרות, אין לשיטות אלה תופעות לוואי, למשל תוצאות, פרט לקבלת מידע.
GET ו-HEAD נחשבות לשיטות בטוחות.
שיטות אידמפוטנטיות הן שיטות ששליחה חוזרת שלהן גורמת בדיוק לאותן תוצאות כמו שליחה אחת.
שיטות שהן בטוחות הן, לפי ההגדרה, גם אידמפוטנטיות, משום שאין להן כלל תופעות לוואי.
השיטות PUT ו-DELETE גם הן נכללות בסיווג זה.
במקרה של DELETE, למשל, בקשה נוספת למחיקה של אותו פריט תגרום לכך שהפריט לא ימצא על השרת.
אפילו אם הוא כבר לא היה עליו אחרי בקשה אחת, התוצאה של הבקשות החוזרות היא בדיוק אותה תוצאה של הבקשה הראשונה.
אלו הן שיטות הבקשה הנתמכות בגרסה 1.1:
מיועדת לקבלת אובייקט שנמצא על השרת, בכתובת שניתנת בתחילת ההודעה.
בקשות GET הן הנפוצות ביותר ברשת האינטרנט.
מבקשת מהשרת לשלוח את כל שדות הכותרת שהיו נשלחים לבקשת GET, אך בלי האובייקט עצמו.
השיטה נועדה, בין השאר, לאפשר בדיקה של קישורים שבורים או זמני שינויים של אובייקטים מבלי לבקש את כל האובייקט.
בקשות POST משמשות בדרך כלל לשליחה של מחרוזות לשרת.
למשל מחרוזות ארוכות, כגון נתונים בטפסי HTML, לשם עיבוד.
מבקשת מהשרת לשמור את גוף ההודעה המצורף לבקשה בתור אובייקט, שכתובתו היא הכתובת שניתנה בתחילת הבקשה.
מבקשת מהשרת למחוק את האובייקט שכתובתו מצוינת בתחילת הבקשה.
מבקשת מהשרת מידע על דרכי התקשורת האפשריות ביחס לאובייקט מסוים או ביחס לשרת עצמו.
לדוגמה: קריאה ל-OPTIONS יכולה להגיע עם תשובה מהשרת שהוא מקבל GET, Post, PUT, Head ו-OPTIONS.
מבקש מהשרת לשלוח את הבקשה בדיוק כפי שקיבל אותה.
הדבר שימושי לבדיקה של תחנות הביניים שנמצאות בין הלקוח לשרת ומעבדות את ההודעות העוברות דרכן.
הפרוטוקול אינו מגדיר את השימוש ב-CONNECT, אך שומר את השיטה הזו לשימוש עבור שרתי פרוקסי שמסוגלים להתנהג כמו תעלות SSL.
נועד על מנת לאפשר החלה של שינויים/תיקונים על אובייקט.
בקשת PATCH מוגדרת כסט של פעולות לגבי איך לעדכן/לתקן אובייקט.
כל שרתי ה־HTTP הכלליים נדרשים ליישם לפחות את שיטות ה-GET וה-HEAD.
כל שיטה אחרת נחשבת אופציונלית.
כתובת בבקשת HTTP יכולה להיות כתובת מלאה (כמו: http://www.w3.org/Protocols) או כתובת יחסית לשרת (בדוגמה זו, Protocols/).
השימוש בכתובות יחסיות הוא הנפוץ ביותר, דבר שהקשה בעבר על אחסון של מספר אתרים על אותו שרת, משום שהשרת לא יכול היה לדעת לאיזה אתר מבין האתרים המאוחסנים אצלו מכוונת הבקשה.
כדי לפתור את הבעיה מבלי לאבד את התמיכה לאחור בגרסאות קודמות, גרסה 1.1 מחייבת כל בקשה לכלול שדה כותרת בשם host, שערכו הוא שם המתחם של האתר אליו מיועדת הבקשה.
לאחר קריאת הבקשה ששלח הלקוח, השרת מחזיר תשובה שמכילה:
גרסת הפרוטוקול שלפיה נבנתה הודעת התשובה.
קוד מצב המציין את התוצאה של ניסיון השרת למלא את הבקשה שנשלחה.
הקוד מורכב ממספר תלת-ספרתי והסבר טקסטואלי קצר על משמעותו.
שדות כותרת המכילים מידע על הודעת התשובה ועל השרת.
גוף הודעה שתוכנו תלוי בשיטת הבקשה ובקוד המצב.
כאמור, קוד המצב מורכב ממספר תלת ספרתי והסבר קצר (בן שורה אחת) על משמעות הקוד.
המספרים מחולקים ל-5 קטגוריות, בהתאם לספרה הראשונה שלהם:
1xx – ההודעה מכילה מידע בלבד.
2xx – הבקשה ששלח הלקוח בוצעה בהצלחה על ידי השרת, והתשובה מכילה את מה שהשרת נתבקש לשלוח בהתאם לשיטת הבקשה.
3xx – הבקשה פוענחה בהצלחה, אך מסיבות כלשהן התשובה אינה כוללת את האובייקט המבוקש (למשל, משום שהעמוד מפנה אוטומטית לעמוד אחר).
4xx – נמצאה שגיאה כלשהי בבקשה עצמה.
5xx – השרת לא הצליח למלא אחר הבקשה כתוצאה מכשל פנימי.
אם לקוח מקבל תשובה מהשרת שמכילה קוד שלא מוכר לו, הפרוטוקול מציע ללקוח לשייך את הקוד לאחת המחלקות הנ"ל לפי הספרה הראשונה ולפעול כאילו שתי הספרות הנותרות היו 00. כך מתאפשרת הרחבה של הפרוטוקול תוך שמירה על תמיכה לאחור.
HTTP 1.1 מגדיר 41 מספרי מצב בצירוף ההסבר הטקסטואלי הנלווה להם, אף על פי שאין חובה להשתמש בהסברים המופיעים בפרוטוקול.
להלן כמה ממספרי המצב הנפוצים ברשת האינטרנט:
קוד זה נשלח לאחר שהשרת קיבל את החלק הראשוני של הבקשה מהלקוח, והוא נועד ליידע את הלקוח שהשרת מוכן לקבל את המשך ההודעה.
קוד 100 משמש בעיקר במצב של חיבור קבוע שדרכו עוברות מספר בקשות.
זהו קוד המצב הנפוץ ביותר, והוא מציין שהבקשה עובדה בהצלחה על ידי השרת.
התוכן של שאר ההודעה תלוי בשיטת הבקשה ששלח הלקוח: בתשובה לבקשות GET השרת ישלח את האובייקט שצוין בבקשה, בתשובה לבקשות HEAD יישלחו שדות הכותרת וכו'.
השרת עיבד את הבקשה ושלח תגובה, אך מסיבה כלשהי תשובת השרת אינה מכילה גוף וכוללת רק שדות כותרת.
תשובת השרת כוללת רק חלק מהאובייקט שביקש הלקוח.
קוד זה משמש כאשר מסיבות כלשהן, רק חלק מהעמוד המבוקש שמור בזיכרון המטמון של הלקוח, ודרושים לו חלקים נוספים כדי להחזיק גרסה שלמה שלו.
הכתובת שנשלחה עם הבקשה מתייחסת ליותר מאובייקט אחד שנמצא על השרת, ובתשובת השרת מופיעות הכתובות של כל אובייקט כזה בנפרד כדי שהלקוח (או המשתמש) יבחר מתוכן את האובייקט המועדף עליו.
הכתובת שצוינה בבקשה מיושנת, והאובייקט שאליו היא התייחסה בעבר נמצא כעת תחת כתובת חדשה, המצורפת לתשובת השרת.
אם שיטת הבקשה היא GET או HEAD, הלקוח בדרך כלל מפנה את הבקשה באופן אוטומטי לכתובת החדשה, וזיכרון המטמון מתעדכן בהתאם.
זהה ל-301, פרט לכך שהאובייקט נמצא בכתובת החדשה באופן זמני בלבד.
גם כאן, אם שיטת הבקשה הייתה GET או HEAD, הלקוח בדרך כלל מפנה באופן אוטומטי לכתובת המצורפת לתשובת השרת.
הפניית יישום רשת לכתובת URI חדשה.
מציין שגרסת העמוד הנמצא אצל הלקוח היא הגרסה המעודכנת ביותר שלו, ולכן התשובה אינה כוללת את האובייקט.
כך מתאפשר שימוש במנגנוני המטמון של HTTP .
השרת לא הצליח לפענח את הבקשה, ככל הנראה משום שהיא אינה כתובה בהתאם לפרוטוקול.
לא ניתן לשלוח את האובייקט המבוקש, אלא לאנשים מורשים בלבד.
יחד עם קוד זה השרת שולח פרטים לגבי הדרכים בהן הלקוח יכול לאמת את זהותו בפניו, ולרוב הלקוח משתמש בהן ומבקש מהמשתמש את הפרטים הנחוצים (למשל, שם משתמש וסיסמה).
האובייקט המבוקש נמצא על השרת, אך אינו מיועד לשליחה.
למשל, אתרים רבים לא מאפשרים למשתמשים חיצוניים לראות את תוכן התיקיות באתר שלהם, ומשתמשים בקוד הזה כדי לציין זאת כאשר הכתובת בבקשה מתייחסת לתיקייה ולא לקובץ ספציפי.
לעיתים שרתים שולחים קוד מצב 404 במקום 403, כדי להסוות את עצם קיומו של האובייקט.
הכתובת המצוינת בבקשה לא תואמת אף אובייקט שנמצא על השרת.
קוד זה משמש גם במקרים שבהם השרת לא ממלא אחר הבקשה של הלקוח, אבל לא מעוניין לחשוף את הסיבות לכך.
השרת לא הצליח למלא אחר הבקשה כתוצאה מכשל פנימי כלשהו.
השרת לא מסוגל למלא אחר הבקשה מסיבה כלשהי, לרוב משום שהוא לא תומך בשיטת הבקשה שביקש הלקוח.